Lens (Pas-de-Calais)

Lens estas urbo, administra komunumo kaj subprefektejo de Francio. Ĝi situas en la nordo de la lando, en la regiono Hauts-de-France kaj la departemento Pas-de-Calais (Kaleza Markolo). La urbo estas la administra centro de arondismento kaj de tri kantonoj, kaj komence de la jaro 2009 havis 35 830 loĝantojn.

Lens situas 200 kilometrojn norde de Parizo kaj 35 kilometrojn sude de Lille. La en la dua duono de la 19-a kaj unua duono de la 20-a jarcento signifa karbomina regiono ĉirkaŭ la urbo nuntempe perdis ekonomian signifon. Kune kun la najbara urbo Liévin la komunumo konsistigas urban aglomeraĵon (nomatan communaupole de Lens-Liévin). Pli vasta teritorio inkluzive de la urbo Douai konsistigas urbecan areon (aire urbaine) kun 550 000 loĝantoj.

 Sportoj 
La Stadiono Bollaert-Delelis, aŭ franclingve Stade Bollaert-Delelis (ĝis la jaro 2012 stade Félix-Bollaert), estas la plej granda stadiono en la urbo Lens. Ĝi konstruiĝis en 1932 kaj estis inaŭgurita la 18-an de junio 1933. Poste ĝi estis renovigita en 1954, 1976, 1977, 1983, 1995-1997 kaj 2014-2015. La stadiono havis kapaciton de 41 233 spektantoj antaŭ kaj nun havas lokon por 38 223 spektantoj post la renovigo de 2014-2015.

 Vidu ankaŭ 
 Komunumoj de Pas-de-Calais
 Lens (stacidomo)
 Loos-en-Gohelle (stacidomo)

 Eksteraj ligiloj 




Kategorio:Komunumoj de Pas-de-Calais